cyanic-selkie/wikianc huggingface dataset:
Ξενοφοβία και ρατσισμός σχετιζόμενα με την πανδημία COVID-19
Δημόσιες προσπάθειες εναντίον της ξενοφοβίας και του ρατσισμού λόγω κορονοϊού
Ως απάντηση στην αυξημένη έξαρση του ιού στην Ιταλία, η οποία οδήγησε την Κινεζική κοινότητα να κλείσει τις επιχειρήσεις της λόγω ρατσιστικών επιθέσεων, ο Πρόεδρος Σέρτζιο Ματαρέλα έκανε στις 6 Φεβρουαρίου 2020 μία επίσκεψη έκπληξη σε δημοτικό σχολείο στη Ρώμη, όπου σχεδόν τα μισά παιδιά που φοιτούν εκεί είναι Κινεζικής καταγωγής, ως ένδειξη υποστήριξης και αλληλεγγύης λέγοντας: «Η φιλία και η ειρήνη είναι θεμελιώδη και το ξέρετε».
Μία διαδικτυακή αναφορά με τίτλο We zijn geen virussen! («Δεν είμαστε ιοί!») ξεκίνησε στις Κάτω Χώρες στις 8 Φεβρουαρίου 2020, ως ένδειξη διαμαρτυρίας απέναντι στον ρατσισμό που βίωναν οι Ολλανδοί Κινέζοι και άλλοι υπήκοοι Ασιατικής καταγωγής, την οποία υπέγραψαν πάνω από 13600 άτομα σε μία μέρα και μέχρι το τέλος του μήνα, οι υπογραφές ήταν πάνω από 57600.
Στις 14 Μαρτίου 2020, περισσότερες από 200 ομάδες πολιτικών δικαιωμάτων στις Ηνωμένες Πολιτείες απαίτησαν από τη Βουλή των Αντιπροσώπων και τη Γερουσία να καταγγείλουν δημοσίως τον αυξανόμενο ρατσισμό απέναντι στους Ασιάτες που συνδεόταν με την πανδημία και να πάρουν «συγκεκριμένα μέτρα για την αντιμετώπιση της υστερίας» γύρω από τον κορονοϊό, προσφέροντας ως μία λύση το πέρασμα ενός κοινού ψηφίσματος που θα καταδικάζει τον ρατσισμό και την ξενοφοβία.
Παραπομπές
Κατηγορία:Πανδημία COVID-19 Κατηγορία:Ξενοφοβία
Κακοήθης βρεφική οστεοπέτρωση
H κακοήθης βρεφική οστεοπέτρωση είναι ένας σπάνιος τύπος σκελετικής οστεοσκληρυντικής δυσπλασίας που συνήθως εμφανίζεται στα βρέφη και χαρακτηρίζεται από μια ακτινογραφία υπερβολικής ανάπτυξης των οστών.
Παραπομπές
Κατηγορία:Σπάνιες ασθένειες Κατηγορία:Σκελετικές παθήσεις
Φρανκ-Βάλτερ Σταϊνμάιερ
Ο Φρανκ-Βάλτερ Σταϊνμάιερ (Frank-Walter Steinmeier, 5 Ιανουαρίου 1956) είναι Γερμανός πολιτικός (SPD) και πρόεδρος της Γερμανίας. Έχει διατελέσει ομοσπονδιακός Υπουργός Εξωτερικών και Αντικαγκελάριος της χώρας.
Βιογραφία
Ο Φρανκ-Βάλτερ Σταϊνμάιερ γεννήθηκε το 1956. Είναι γιος ενός ξυλουργού και μίας εργάτριας εργοστασίου, και μεγάλωσε στην πόλη Σίντερ-Σβάλενμπεργκ, που βρίσκεται στο ανατολικό τμήμα της Βόρειας Ρηνανίας-Βεστφαλίας. Τελείωσε το σχολείο το 1974 στο γειτονικό Μπλόμπεργκ. Αφού υπηρέτησε τη θητεία του, σπούδασε Νομική και Πολιτική στο Πανεπιστήμιο του Γκίσεν, τις οποίες τελείωσε το 1986. Στη συνέχεια εργάστηκε στην Σχολή από την οποία αποφοίτησε, στα τμήματα Δημόσιο Δίκαιο και Πολιτική επιστήμη. Το 1991 έλαβε το διδακτορικό του (Dr. jur).
Το 1991 ξεκίνησε την εργασία του για την Καγκελαρία της Κάτω Σαξονίας, στον τομέα του Δικαίου Μέσων Ενημέρωσης. Το 1993 ανέλαβε την διεύθυνση του προσωπικού γραφείου του τότε πρωθυπουργού της Κάτω Σαξονίας, Γκέρχαρντ Σρέντερ.
Ο Φρανκ-Βάλτερ Σταϊνμάιερ είναι παντρεμένος και έχει μία κόρη. Είναι μέλος της Ευαγγελικής Εκκλησίας.
Πολιτική
Το 1993 ανέλαβε τη διεύθυνση του προσωπικού γραφείου του κατοπινού καγκελαρίου της χώρας, Γκέρχαρντ Σρέντερ. Το 1996 ανέλαβε Γενικός Γραμματέας Υπουργείου και Διευθυντής της Υπηρεσίας Κρατιδιακής Καγκελαρίας της Κάτω Σαξονίας. Όταν το 1996 ο Γκέρχαρντ Σρέντερ έγινε καγκελάριος, ο Σταϊνμάιερ τον ακολούθησε στην πρωτεύουσα, όπου ορίστηκε Γενικός Γραμματέας της Υπηρεσίας Ομοσπονδιακής Καγκελαρίας.
Το 2007 γίνεται αντικαγκελάριος της χώρας. Στις 7 Σεπτεμβρίου 2008 το προεδρείο του κόμματος της S.P.D. τον πρότεινε υποψήφιο καγκελάριο στις κοινοβουλευτικές εκλογές που έγιναν το Φθινόπωρο του 2009. Από τότε διατέλεσε για ένα μήνα προσωρινά πρόεδρος της S.P.D. σε αντικατάσταση του Κουρτ Μπεκ, ο οποίος παραιτήθηκε από τη θέση του την ίδια μέρα.
Σε έκτακτο συνέδριο του κόμματος που πραγματοποιήθηκε τον Οκτώβριο του 2008 εκλέχτηκε επίσημα υποψήφιος καγκελάριος στις κοινοβουλευτικές εκλογές του 2009, ενώ ο Φραντς Μιντεφέρινγκ, ο οποίος υπήρξε πρόεδρος του κόμματος μεταξύ 2004 και 2005, ψηφίστηκε και πάλι πρόεδρος.
Ο Φρανκ-Βάλτερ Σταϊνμάιερ έχει παραδοσιακές σοσιαλιστικές θέσεις. Εναντιώνεται στην πυρηνική ενέργεια και υποστηρίζει την ένταξη της Τουρκίας στην Ε.Ε..
Στις 12 Φεβρουαρίου του 2017 εξελέγη πρόεδρος της Γερμανίας, θέση που ανέλαβε επισήμως στις 19 Μαρτίου.
Στις 12 Φεβρουαρίου του 2022 επανεξελέγη πρόεδρος της Γερμανίας. Εξελέγη με την πρώτη ψηφοφορία, καθώς συγκέντρωσε τις ψήφους περισσότερων από τους μισούς εκλεκτόρων. Έλαβε 1045 επί συνόλου 1472 δυνατών ψήφων. Υπήρξαν 12 άκυρες ψήφοι και 86 αποχές.
Η υποψηφιότητά του είχε προταθεί από τα κόμματα του λεγόμενου Συνασπισμού "Φανάρι", που αποτελείται από την S.P.D., το κόμμα των Πράσινων και την F.D.P., καθώς και από τα κόμματα της αντιπολίτευσης C.D.U./C.S.U.
Εξωτερικοί σύνδεσμοι
Κατηγορία:Γερμανοί πολιτικοί Κατηγορία:Γερμανοί αντικαγκελάριοι Κατηγορία:Υπουργοί Εξωτερικών της Γερμανίας Κατηγορία:Πρόεδροι της Γερμανίας Κατηγορία:Ηγέτες εν ενεργεία
Ιπανέμα
thumb|200px|right|Ιπανέμα αμμουδιά Η Ιπανέμα (πορτ: Ipanemα, στην γλώσσα Τούπι σημαίνει «κακό νερό») είναι παραθαλάσσια γειτονιά και γνωστή αμμουδιά στο Ρίο ντε Τζανέιρο, στη Βραζιλία.
Το ανατολικό σύνορο της γειτονιάς αποτελεί το ακρωτήριο Αρποαντόρ που χωρίζει την Ιπανέμα από την Κοπακαμπάνα, στα βόρεια σύνορα με τη γειτονιά βρίσκονται το Ροντρίγκου ντι Φρέιτας και η διώρυγα Jardim d’Alla που χωρίζει την Ιπανέμα και το Λεμπλόν. Στα 5 χλμ. από την Ιπανέμα βρίσκεται το αρχιπέλαγος Κάγκαρρας.
Εξωτερικοί σύνδεσμοι
Κατηγορία:Ρίο ντε Τζανέιρο Κατηγορία:Παραλίες της Βραζιλίας
Αβεντίνος λόφος
thumb|right|200px|Σχηματικός χάρτης της Ρώμης, που δείχνει τους επτά λόφους και το τείχος του Σεβήρου. O Αβεντίνος λόφος (λατιν. collis Aventinus), είναι ένας από τους Επτά λόφους της αρχαίας Ρώμης. Στην εποχή μας ανήκει στην περιοχή Ρίπα, που είναι το 12ο διαμέρισμα της Ρώμης.
Θέση και όρια
Ο Αβεντίνος λόφος είναι ο νοτιοδυτικότερος από τους επτά λόφους της Ρώμης. Έχει δύο ξεχωριστές κορυφές, η υψηλότερη είναι στα νοτιοδυτικά και η χαμηλότερη στα νοτιοανατολικά· χωρίζονται από μία απότομη σχισμή, στην οποία φτιάχτηκε μία αρχαία οδός μεταξύ των κορυφών. Κατά τη Δημοκρατική περίοδο, οι δύο λόφοι (Aventinus Major και Aventinus Minor) μάλλον εθωρούντο ως μία ενότητα.
Οι μεταρρυθμίσεις του Αυγούστου στις προαστιακές γειτονιές (vicus, πληθ. vici) όρισε την οδό αυτή, τη σύγχρονη viale Aventino, ως το όριο μεταξύ της περιοχής ΧΙΙ, που περιέλαβε τον Aventinus Minor και την περιοχή ΧΙΙΙ, που απορρόφησε τον Aventinus Major.
Ετυμολογία και μυθολογία
Οι πιο πολλές Ρωμαϊκές πηγές ανάγουν το όνομα του λόφου σε έναν μυθικό βασιλιά Αβεντίνο της Άλμπα. Ο Σέρβιους βρήκε δύο βασιλείς με το όνομα αυτό, έναν της αρχαίας Ιταλίας και έναν από την πόλη Άλμπαν, που και οι δύο τάφηκαν στον λόφο στην απώτατη αρχαιότητα. Ο Σέρβιους πιστεύει, ότι ο λόφος ονομάστηκε από τον αρχαίο βασιλιά της Ιταλίας Αβεντίνο. Απορρίπτει την πρόταση του Βάρρου, ότι οι Σαβίνες ονόμασαν τον λόφο από τον γειτονικό Αβεντίνο ποταμό. Εκτιμά πως ο Αβεντίνος, γιος του Ηρακλή και της Ρέας Σιλβίας, μάλλον πήρε το όνομά του από τον λόφο.
Ο l;ofος ήταν ένας σημαντικός τόπος στη Ρωμαϊκή μυθολογία. Στην Αινειάδα του Βιργιλίου, ένα σπήλαιο στην βραχώδη πλευρά του Αβεντίνου, δίπλα στο ποτάμι, ήταν η διαμονή του τερατώδους Κάκου, που έκλεψε τα βόδια του Γηρυόνη και ο Ηρακλής τον σκότωσε γι' αυτό. Στον ιδρυτικό μύθο της Ρώμης, οι θεϊκά γεννηθέντες Ρώμος και Ρωμύλος είχαν έναν διαγωνισμό οιωνοσκοπίας· ο νικητής θα καθόριζε το δικαίωμα ίδρυσης, ονοματοθεσίας και ηγεμονίας σε μία νέα πόλη και θα έθετε τα όριά της. Στις πιο πολλές εκδοχές της ιστορίας, ο Ρώμος για την οιωνοσκοπία έθεσε τη σκηνή του στον Αβεντίνο και ο Ρωμύλος στο Παλατίνο λόφο.
Ο καθένας είδε έναν αριθμό από οιωνούς να πετούν (aves), που σήμαιναν θεϊκή συγκατάθεση, αλλά ο Ρέμος είδε λιγότερα από τον Ρωμύλο, έτσι ο τελευταίος συνέχισε με την ίδρυση της πόλης της Ρώμης στη θέση, που ήταν επιτυχής η οιωνοσκοπία. Μία πιο πρώιμη εκδοχή, που βρίσκουμε στον Έννιο και σε μερικές μετέπειτα πηγές, ο Ρωμύλος έκανε την οιωνοσκοπία του στον Αβεντίνο και ο Ρώμος αλλού, ίσως στη χαμηλότερη κορυφή του Αβεντίνου, η οποία από τον Έννιο ταυτίζεται με τον Mons Murcus.
Ο Σκούτς (1961) θεωρεί την εκδοχή του Έννιου ως την πιο πιθανή, με την οιωνοσκοπία του Ρωμύλου στον Παλατίνο λόφο ως μετέπειτα επινόηση, καθώς επίσημα Αβεντίνος ονομαζόταν μόνο η υψηλότερη κορυφή, αλλά η κοινή χρήση επέκτεινε το όνομα και στη γειτονική χαμηλότερη. Οι κανόνες της οιωνοσκοπίας και ο μύθος ο ίδιος χρειάζονται ο καθένας από τους διδύμους να κάνει την οιωνοσκοπία του σε διαφορετική θέση. Έτσι ο Ρωμύλος, που κέρδισε τον διαγωνισμό και ίδρυσε την πόλη, μετατοπίστηκε στον πιο τυχερό Παλατίνο, την παραδοσιακή θέση ίδρυσης της Ρώμης. Ο λιγότερο τυχερός Ρώμος, που έχασε αργότερα και τη ζωή του, έμεινε στον Αβεντίνο: ο Σέρβιους σημειώνει τη φήμη του Αβεντίνου ως στοιχειωμένου με δυσοίωνα πτηνά.
Μητροπολιτική Όπερα της Νέας Υόρκης (θέατρο)
Η Μητροπολιτική Όπερα της Νέας Υόρκης είναι όπερα που βρίσκεται στην πλατεία Λίνκολν στο Μανχάταν της Νέας Υόρκης. Όντας μέρος του Κέντρου Λίνκολν για τις παραστατικές τέχνες, το θέατρο σχεδιάστηκε από τον Γουάλας Χάρισον και τον Μαξ Αμπράμοβιτς. Η επίσημη πρεμιέρα έγινε στις 16 Σεπτεμβρίου του 1966, αντικαθιστώντας την αρχική Μητροπολιτική Όπερα που άνοιξε το 1883 και βρισκόταν στην οδό Μπροντγουέι. Με χωρητικότητα περίπου 3.850 θέσεων, το θέατρο είναι η μεγαλύτερη όπερα στον κόσμο. Το θέατρο είναι η έδρα του οργανισμού της Μητροπολιτική Όπερα της Νέας Υόρκης, στο οποίο φιλοξενείται, επίσης, το American Ballet Theatre κατά τους καλοκαιρινούς μήνες.
Θυνοί
Οι Θυνοί ήταν μια Θρακική φυλή που ζούσε στη νοτιανατολική Θράκη και αργότερα μαζί με τους Βιθυνούς μετανάστευσαν στις χώρες που θα γίνονταν αργότερα γνωστές με τα ονόματα Θυνία και Βιθυνία.Η κάθε περιοχή πήρε το όνομά της,προφανώς,από την αντίστοιχη Θρακική φυλή που ήταν κυρίαρχη στην περιοχή.Οι Θυνοί περιγράφονται ως ορεσίβιοι και ικανότατοι στον πόλεμο κατά τη διάρκεια της νύχτας.Ο Ξενοφώντας στο έργο του "Κύρου Ἀνάβασις" (7.4.12-7.4.24) αναφέρεται στους Θυνούς σε πολλαπλά χωρία όπως:
[7.4.14] Αυτά έγιναν την ημέρα. Αλλά την ακόλουθη νύχτα κατεβαίνουν οι Θυνοί από το βουνό και τους κάνουν επίθεση.
[7.4.18] Τότε μερικοί από τους Θυνούς γύρισαν πίσω μέσα στο σκοτάδι και χτυπούσαν με τα ακόντιά τους τους Έλληνες που έτρεχαν δίπλα σ᾽ ένα φλεγόμενο σπίτι.
[7.4.22] Όταν οι Θυνοί είδαν από πάνω από το βουνό πολλούς οπλίτες και πελταστές και πολύ ιππικό, κατέβηκαν και παρακαλούσαν να κάμουν ειρήνη. Υπόσχονταν πως θα εκτελούν κάθε διαταγή του Σεύθη και του πρότειναν να του δώσουν εγγυήσεις πως θα φυλάξουν την υπόσχεσή τους.
Θυνία
Στον αρχαίο κόσμο η Θυνία ήταν μια περιοχή της Ευρώπης κατά μήκος της βόρειας ακτής της Προποντίδας,απέναντι από τη Βιθυνία στην ασιατική πλευρά.Ήταν ο τόπος κατοικίας της θρακικής φυλής των Θυνών.Ενώ παράλληλα κατά τον μεσαίωνα η "Μεσοθυνία" ήταν η χερσόνησος του σύγχρονου Κοτζαέλι .Σύμφωνα με την ελληνική μυθολογία το ονομά της προέρχεται από τον Θηνέα,γιό του Φινέα.Στην Αργοναυτική Εκστρατεία ο Ιάσονας και οι Αργοναύτες απομακρύνονται από τις Συμπηγάδες Πέτρες στη Βιθυνία και πηγαίνουν στην απέναντι ακτή για να συμβουλευτούν τον βασιλιά Φινέα.
Παραπομπές
https://en.wikipedia.org/wiki/Thyni
Αλ Τζάχερ
Ο Αλ Τζάχερ (Mohammad Khaled Alzaher, γεννημένος στις 2 Σεπτεμβρίου 1972, Χαλέπι) είναι Σύριος παλαίμαχος διεθνής ποδοσφαιριστής, ο οποίος αγωνιζόταν ως μέσος.
Σταδιοδρομία σε συλλόγους
Προτού έρθει στην Ελλάδα αγωνίστηκε στο Συριακό πρωτάθλημα από το 1996 με την Αλ Χουρίγια ΣΚ. Τον Ιανουάριο του 1998 και μεσούσης της χρονιάς 1997-1998, μετακόμισε στην Ελλάδα για την Προοδευτική. Με την Προοδευτική αγωνίστηκε 5 συνεχόμενα χρόνια στα πρωταθλήματα της Α' Εθνικής και Β' Εθνικής κατηγορίας μέχρι τον Ιανουάριο του 2003, όποτε και δεν ανανεώθηκε το συμβόλαιό του.
Πιρεκανίμ
Το Πιρεκανίμ (επίσης, Πιρ-Αγκάνι και Πιραγκανίμ) είναι ένα χωριό στην επαρχία Ισμαΐλι του βορειοανατολικού Αζερμπαϊτζάν. Το χωριό αποτελεί μέρος του δήμου Μιουντρεσέ. Σύμφωνα με την κρατική επιτροπή Στατιστικών του Αζερμπαϊτζάν, μόνο 2 κάτοικοι ζουν στο χωριό το 2014.
Αλ Τζάχερ
Σταδιοδρομία σε συλλόγους
Όντας ελεύθερος μεσούσης της χρονιάς 2002-2003, αποκτήθηκε από τη Χαλκηδόνα, με τη φανέλα της οποίας ολοκλήρωσε τη σεζόν πανηγυρίζοντας την άνοδο στην Α' Εθνική. Με την Χαλκηδόνα συνέχισε για ακόμη 2 χρόνια στην Α' Εθνική και το 2005 αποκτήθηκε από τον Θρασύβουλο, με τον οποίο αγωνίστηκε 1 χρόνο επιπλέον επί ελληνικού εδάφους. Το 2006 μετακόμισε στο Λίβανο για την Τανταμόν Σουρ, με την οποία αγωνίστηκε μέχρι το 2009, όπου σταμάτησε την ποδοσφαιρική του σταδιοδρομία.
Πιρεκανίμ
Παραπομπές
Κατηγορία:Κατοικημένες περιοχές στην Επαρχία Ισμαϊλί Κατηγορία:Χωριά του Αζερμπαϊτζάν
Αλ Τζάχερ
Διεθνής σταδιοδρομία
Το 1995 αγωνίστηκε 2 φορές με την Εθνική Συρίας U20, στο Παγκόσμιο Κύπελλο U20.
Από το 1997 μέχρι το 2005, είχε αρκετές συμμετοχές με την Εθνική Συρίας, ενώ συμμετείχε σε συνολικά 11 αγώνες, πετυχαίνοντας 5 γκολ, σε προκριματικούς αγώνες για το Παγκόσμιο Κύπελλο.
Εξωτερικοί σύνδεσμοι
Κατηγορία:Σύροι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Συρίας Κατηγορία:Ποδοσφαιριστές Προοδευτικής Κατηγορία:Ποδοσφαιριστές Χαλκηδόνας Κατηγορία:Ποδοσφαιριστές Θρασύβουλου Φυλής Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ξένοι ποδοσφαιριστές στην Ελλάδα
Κεσχούρτ
Το Κεσχούρτ (επίσης, Κέσχουρτ) είναι ένα χωριό της επαρχίας Ισμαΐλι του βορειοανατολικού Αζερμπαϊτζάν. Το χωριό αποτελεί μέρος του δήμου Γκεραϊμπεϊλί.
Παραπομπές
Κατηγορία:Κατοικημένες περιοχές στην Επαρχία Ισμαϊλί
Παιδομάζωμα (αποσαφήνιση)
Παιδομάζωμα ονομάζεται η μαζική απομάκρυνση παιδιών από τα σπίτια τους και χρησιμοποιείται:
Κιρκ (Αζερμπαϊτζάν)
Το Κιρκ (επίσης, Γκιρκ) είναι ένα χωριό της επαρχίας Ισμαΐλι του βορειοανατολικού Αζερμπαϊτζάν. Το χωριό αποτελεί μέρος του δήμου Κελμπέντ.
Παραπομπές
Κατηγορία:Κατοικημένες περιοχές στην Επαρχία Ισμαϊλί
Νόσος Καμουράτι-Ένγκελμαν
Η Νόσος Καμουράτι-Ένγκελμαν είναι μια σπάνια αυτοσωμική γενετική διαταραχή που προκαλεί χαρακτηριστικές ανωμαλίες στον σκελετό. Είναι γνωστή και ως προοδευτική διαφυσιακή δυσπλασία. Αποτελεί μια μορφή δυσπλασίας. Οι ασθενείς έχουν συνήθως πυκνά οστά, ειδικά κατά μήκος των άκρων των οστών (τα οποία ονομάζονται διαφυσιακή δυσπλασία). Τα οστά του κρανίου μπορεί να είναι τόσο πυκνά έτσι ώστε να μειωθούν σημαντικά οι δίοδοι που μεταφέρουν τα νεύρα και τα αιμοφόρα αγγεία διαμέσου του κρανίου, ή ακόμα και να καταλήξουν σε τύφλωση ή κώφωση.
Αυτή η ασθένεια εμφανίζεται συχνά στην παιδική ηλικία και θεωρείται κληρονομική, ωστόσο πολλοί ασθενείς δεν έχουν προηγούμενο ιατρικό ιστορικό στην οικογένειά τους. Η ασθένεια αυτή έχει μια αργή πρόοδο και, παρόλο που δεν υπάρχει ολοκληρωμένη θεραπεία, επιδέχεται φαρμακευτικής αγωγής. Πήρε το όνομά της από τους Μ. Καμουράτι και Γ. Ένγκελμαν.
Παραπομπές
Κατηγορία:Σπάνιες ασθένειες Κατηγορία:Γενετικές διαταραχές Κατηγορία:Σκελετικές παθήσεις
Άλι Ντία
Ο Άλι Ντία (Aly Dia, γνωστός ως Ali Dia) (γεννημένος στις 20 Αυγούστου 1965), είναι Σενεγαλέζος πρώην επαγγελματίας ποδοσφαιριστής που έπαιξε ως επιθετικός. Τον Νοέμβριο του 1996, ο Ντία έπεισε τον Γκρέιαμ Σούνες, τότε προπονητή της Σαουθάμπτον, ότι ήταν ξάδερφος του Παίκτη της Χρονιάς και κάτοχο της χρυσής μπάλας το 1995, Τζορτζ Γουέα, γεγονός που οδήγησε στην προσφορά συμβολαίου διάρκειας ενός μήνα στον Σενεγαλέζο ποδοσφαιριστή. Ο Ντία έπαιξε μόνο έναν αγώνα με την Σαουθάμπτον, ως αλλαγή στην Πρέμιερ Λιγκ αλλά κατά τη διάρκεια του αγώνα αντικαταστάθηκε εκ νέου από τον προπονητή του. 14 μέρες μετά ο σύλλογος ακύρωσε το συμβόλαιο του και αποδέσμευσε τον παίκτη από το κλαμπ.
Καριέρα
Λίγες μέρες αργότερα, ο Ντία υπέγραψε στην Σαουθάμπτον μετά από ένα τηλεφώνημα στον προπονητή της, Γκρέιαμ Σούνες που υποτίθεται πως ήταν από τον διεθνή Λιβεριανό και τότε Παίκτη της Χρονιάς της FIFA, Τζορτζ Γουέα. Ο "Γουέα" είπε στον Σούνες ότι ο Ντία ήταν ξάδερφος του, είχαν παίξει μαζί στην Παρί Σεν Ζερμέν και μάλιστα είχε κληθεί 13 φορές από τη χώρα του για να παίξει στην Εθνική Σενεγάλης. Αργότερα αποδείχθηκε ότι τίποτα όλα αυτά δεν ήταν αλήθεια και το τηλεφώνημα στον Σούνες έγινε από έναν πανεπιστημιακό συμφοιτητή του Ντία, ο οποίος έπεισε τον προπονητή να δοκιμάσει τον Ντία και να του προσφέρει συμβόλαιο 1 μήνα.
Ο Ντία έπαιξε μόνο ένα παιχνίδι για τη Σαουθάμπτον, φορώντας τη φανέλα με τον αριθμό 33, κόντρα στη Λιντς Γιουνάιτεντ στις 23 Νοεμβρίου 1996. Είχε προγραμματιστεί αρχικά να παίξει σε ένα φιλικό δοκιμαστικό αγώνα εναντίον της Άρσεναλ, αλλά ο αγώνας ακυρώθηκε τελικά λόγω εξαιτίας μιας έντονης βροχόπτωσης που πλημμύρισε το γήπεδο. Στον αγώνα με τη Λιντς, μπήκε ως αλλαγή στη θέση του τραυματία, θρύλου της ομάδας Μάθιου Λε Τεσιέ στο 32ο λεπτό, αλλά αργότερα αντικαταστάθηκε εκ νέου από τον προπονητή του (μπήκε ο Κεν Μονκού ) στο 85ο λεπτό. Η Λιντς κέρδισε τον αγώνα με 0-2. Ο Λε Τεσιέ μετά την λήξη του αγώνα είπε: " Έτρεχε πάνω κάτω στο γήπεδο σαν τον Μπάμπι ( ελάφι σε κινούμενα σχέδια, ταινία του 1942 ) σε παγοδρόμιο. Ήταν πολύ ντροπιαστικό θέαμα".
Κληρονομιά που άφησε πίσω του
Ο Ντία εμφανίζεται σε λίστες κακών παικτών ή κακών μεταγραφών. Κατέλαβε την 1η θέση σε μια λίστα με τους "50 χειρότερους ποδοσφαιριστές" στην εφημερίδα The Times.
Εξωτερικοί σύνδεσμοι
Κατηγορία:Ξένοι ποδοσφαιριστές στη Γερμανία Κατηγορία:Ξένοι ποδοσφαιριστές στη Γαλλία Κατηγορία:Ξένοι ποδοσφαιριστές στην Αγγλία Κατηγορία:Ποδοσφαιριστές 2. Μπουντεσλίγκα Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Γκέιτσχεντ ΦΚ Κατηγορία:Ποδοσφαιριστές Σαουθάμπτον ΦΚ Κατηγορία:Ποδοσφαιριστές Λιγκ 2 Κατηγορία:Ποδοσφαιριστές Ντιζόν ΦΚΟ Κατηγορία:Ποδοσφαιριστές ΑΣ Μπωβαί Κατηγορία:Επιθετικοί ποδοσφαιριστές Κατηγορία:Σενεγαλέζοι ποδοσφαιριστές
Ρούστοφ
Το Ρούστοφ είναι ένα χωριό και δήμος στην επαρχία Κούμπα του βορειοανατολικού Αζερμπαϊτζάν. Έχει πληθυσμό 3,956 κατοίκων. Ο δήμος αποτελείται από τα χωριά Ρούστοφ, Πουστεκασίμ, Κελεμπάκ, Γιεκντάρ, Μπαντ, Μετσκέ-Χατσέ, Τσαντάρι και Τσιντάρ.
Παραπομπές
Κατηγορία:Κατοικημένες περιοχές στην Επαρχία Κούμπα
3031 Χιούστον
Ο Χιούστον (Houston) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,80. Ανακαλύφθηκε το 1984 από τον Αμερικανό αστρονόμο Έντουαρντ Μπόουελ που παρατηρούσε από την Άντερσον Μέσα (σταθμός του αστεροσκοπείου Λόουελ) και πήρε το όνομά του προς τιμή του Αμερικανού ερασιτέχνη αστρονόμου Γουόλτερ Σκοτ Χιούστον.
Φυσικά χαρακτηριστικά
Τον Απρίλιο του 2011, μια περιστροφική καμπύλη φωτός του Χιούστον αποκτήθηκε από φωτομετρικές παρατηρήσεις από αστρονόμους στο Oakley Observatory Southern Sky στην Αυστραλία. Η ανάλυση καμπύλης φωτός έδωσε μια καλά καθορισμένη περίοδο περιστροφής 11,218 ωρών με εύρος απόλυτου μεγέθους 0,11.
Σύμφωνα με την έρευνα που διεξήχθη από την αποστολή NEOWISE του ευρέος πεδίου εξερευνητών υπερύθρων της NASA, η διάμετρός του είναι μεταξύ 5,45 και 6,761 χιλιομέτρων και η επιφάνεια του έχει άλβεδο μεταξύ 0,2456 και 0,39.
Κατηγορία:Αστεροειδείς Κύριας Ζώνης
Μέτσκε-Χατσέ
Το Μέτσκε-Χατσέ (επίσης, Μετσκέ-χατσέ) είναι ένα χωριό στο δήμο Ρούστοφ στην επαρχία Κούμπα στο Αζερμπαϊτζάν. Βρίσκεται στο βορειοανατολικό μέρος του Αζερμπαϊτζάν.
Παραπομπές
Κατηγορία:Κατοικημένες περιοχές στην Επαρχία Κούμπα
Κωνσταντίνος Καλαμπόκας
μικρογραφία Ο Κωνσταντίνος Καλαμπόκας γεννήθηκε στη Χίο το 1924. Με τη Βυζαντινή Μουσική άρχισε να ασχολείται από τα παιδικά του χρόνια. Σε ηλικία 12 χρόνων, άρχισε να μαθαίνει την «Ψαλτική Τέχνη», κοντά στον διακεκριμένο μουσικοδιδάσκαλο Αντώνιο Μανάρα, Λαμπαδάριο (αριστερό ιεροψάλτη) του Γεωργίου Βινάκη στον Ιερό Μητροπολιτικό Ναό Χίου.
Μετά τη Γερμανική Κατοχή και το θάνατο του αειμνήστου Αντωνίου Μανάρα ο Κ. Καλαμπόκας συνέχισε με ζήλο τη Βυζαντινή Μουσική για δύο περίπου χρονιά, κοντά στον Παντελή Μελαχροινούδη, ο οποίος διέβλεψε τα φωνητικά προσόντα του μαθητή του, ενώ παράλληλα και σε ηλικία 16 ετών ανέλαβε καθήκοντα Πρωτοψάλτη, για τρία περίπου χρόνια (1940-1943), στον Ιερό Ναό των Αγίων Τεσσαράκοντα Μαρτύρων Χίου. Στη συνέχεια από το 1943 ανέλαβε Λαμπαδάριος στον Ιερό Ναό της Αγίας Μαρίνας Καλοπλύτη της πόλεως Χίου, μέχρι το 1951, με Πρωτοψάλτη τον Μόδεστο Κορδή. Από το 1952 μέχρι το 1960 υπηρέτησε ως Πρωτοψάλτης στον Ιερό Ναό Παναγίας Λατομιτίσσης Χίου, όπου και καθιερώθηκε μεταξύ των πρώτων ιεροψαλτών του νησιού. Το 1961, ύστερα από δοκιμασία, ανέλαβε Λαμπαδάριος στον Ιερό Μητροπολιτικό Ναό Χίου με Πρωτοψάλτη τον Νικόλαο Χατζησταμάτη, μέχρι το 1981, τον οποίο διαδέχθηκε ύστερα από την αποχώρησή του, στη θέση του Πρωτοψάλτη.
Αποφοίτησε από την Ε' τάξη του Εθνικού Ωδείου Αθηνών με το βαθμό «Άριστα». Από το 1979 που ιδρύθηκε ο Σύλλογος Ιεροψαλτών Xίου, εκλεγόταν Πρόεδρος ανελλιπώς μέχρι το θάνατό του (2006) και παράλληλα ήταν Διδάσκαλος και Χοράρχης της 30μελούς Βυζαντινής Χορωδίας του Συλλόγου Ιεροψαλτών Χίου «Ρωμανός ο Μελωδός». Από το 1984 δίδαξε τη Βυζαντινή Μουσική στη Σχολή Βυζαντινής Εκκλησιαστικής Μουσικής της Ιεράς Μητροπόλεως Xίου, Ψαρών και Οινουσσών. Εξελέγη μέλος του Δ.Σ. της Ομοσπονδίας Συλλόγων Ιεροψαλτών Ελλάδος (ΟΜ.Σ.Ι.Ε.). Έχει διδάξει την «Ψαλτική Τέχνη» σε πλήθος μαθητών, πολλοί από τους οποίους σήμερα υπηρετούν ως ιεροψάλτες στους κεντρικότερους Ναούς της Χίου, αλλά και στα χωριά της.
Γνώστης της ελληνορθόδοξης ιεράς μουσικής παράδοσης, ο Κ. Καλαμπόκας έχει τιμηθεί με διάφορες διακρίσεις, όπως του «Αναγνώστου του Οφφικίου του Άρχοντα Πρωτοψάλτου» της Ιεράς Μητροπόλεως Χίου και του «Ανώτατου Οφφικίου του Άρχοντα Μουσικοδιδασκάλου του Οικουμενικού Θρόνου» (17 Αύγ. 1997, κατά την επίσκεψή στη Χίο του Οικουμενικού Πατριάρχη κ. Βαρθολομαίου). Στις 2 Ιουλίου 1999 ο μακαριστός Μητροπολίτης Χίου Διονύσιος του απένειμε το χρυσό μετάλλιο του Αγίου Ενδόξου Μεγαλομάρτυρος Ισιδώρου και Πρωτομάρτυρος της Χίου, όπως και έπαινο της τοπικής Εκκλησίας.
Παραπομπές
3  .  Chios News (ιστοσελίδα)
Ελγιασαλιλάρ
Το Ελγιασαλιλάρ (επίσης, Ελ'γιασαλιλάρ και Ελλά-Ζαλλάρ) είναι ένα χωριό στην επαρχία Καλμπατζάρ στο βορειοδυτικό Αζερμπαϊτζάν. Έχει υψόμετρο 1,518 μέτρα (4,980 μέτρα), και βρίσκεται στο έδαφος της μη αναγνωρισμένης δημοκρατίας του Ναγκόρνο-Καραμπάχ.
Παραπομπές
Κατηγορία:Κατοικημένες περιοχές στην Επαρχία Καλμπατζάρ
Ισαάκ Αλμανίδης
Ποδοσφαιρική καριέρα
Έτσι, το 1992 αποκτήθηκε από την Προοδευτική, με την οποία διακρίθηκε και συνέδεσε το όνομά του. Σε ηλικία 20 ετών έκανε ντεμπούτο με την φανέλα της Προοδευτικής στη Β' Εθνική, στις 29/11/1992 για την 9η αγωνιστική του πρωταθλήματος 1992-93 στον αγώνα Προοδευτική - Ε.Α.Ρ. 3-1, όπου μάλιστα σημείωσε και τα δύο από τα τρία γκολ της νίκης της ομάδας του, αγωνιζόμενος ως δεξιός μπακ υπό τις οδηγίες του Γιάννη Κυράστα. Συνέχισε με τη φανέλα της Προοδευτικής να αγωνίζεται στη Β' Εθνική και τη σεζόν 1996-1997, πετυχαίνοντας 14 γκολ και συνέβαλε σημαντικά στην επάνοδο της ομάδας στην Α' Εθνική μετά από 26 χρόνια! Ντεμπούτο στην Α' Εθνική με την φανέλα της Προοδευτικής έκανε στις 31/8/1997, στον αγώνα Προοδευτική - Αθηναϊκός 3-0 για την πρεμιέρα του πρωταθλήματος 1997-1998, πετυχαίνοντας μάλιστα 1 γκολ.
Το καλοκαίρι του 1999 παίρνει μεταγραφή στον Πανηλειακό. Με τη φανέλα του Πανηλειακού αγωνίστηκε σε 31 αγώνες πρωταθλήματος Α' Εθνικής 1999-00, πετυχαίνοντας 4 γκολ. Συνέχισε να αγωνίζεται στον Πανηλειακό μέχρι το α' μισό της επόμενης περιόδου, 2000-01, όπου αγωνίστηκε σε 10 σύνολο αγώνες πρωταθλήματος, χωρίς να σκοράρει. Τη μεταγραφική περίοδο του Ιανουαρίου επέστρεψε ξανά στην Προοδευτική, με τη μορφή δανεισμού από τον Πανηλειακό για το επόμενο εξάμηνο, με την οποία και ολοκλήρωσε τη σεζόν, αγωνιζόμενος στο πρωτάθλημα της Β' Εθνικής.
Το καλοκαίρι του 2001, έπειτα τη λήξη του δανεισμού επέστρεψε ξανά στον Πανηλειακό, του οποίου αποτέλεσε παίκτης τη σεζόν 2001-2002, χωρίς ωστόσο να αγωνίζεται στους αγώνες, έπειτα από οικονομικές διαφορές με τη διοίκηση και τον Απρίλιο του 2002 έμεινε ελεύθερος. Το καλοκαίρι του 2002 επέστρεψε στην Προοδευτική, με τη φανέλα της οποίας αγωνίστηκε στην Α' Εθνική τη σεζόν 2002-2003.
Το καλοκαίρι του 2003 πήρε μεταγραφή στον Αίαντα Σαλαμίνας, με τη φανέλα του οποίου αγωνίστηκε ένα χρόνο στην Δ' Εθνική. Το καλοκαίρι του 2004 πήρε μεταγραφή στον Αετό Κορυδαλλού, και τα επόμενα χρόνια αγωνίστηκε στους Α.Ο. Κορυδαλλού και Σαλαμινομάχους Σαλαμίνας, όπου και έκλεισε την καριέρα του το 2010 σαν παίκτης-προπονητής.
Προπονητική καριέρα
Με το τέλος της ποδοσφαιρικής του καριέρας, αποτέλεσε προπονητής διαφόρων συλλόγων, μεταξύ των οποίων οι Αίαντας Σαλαμίνας, Σαλαμινομάχοι Σαλαμίνας και η Ειρήνη 2005.
Παραπομπές
Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Προοδευτικής Κατηγορία:Ποδοσφαιριστές Α.Ο. Πανηλειακού Κατηγορία:Ποδοσφαιριστές Αίαντα Σαλαμίνας
Σύνδρομο Χαντιγκόντου
Το σύνδρομο Χαντιγκόντου είναι μια σπάνια και επώδυνη οστεοαρθριτική διαταραχή που συναντάται κυρίως στο Μαλνάντ και στην Καρνάτακα της Ινδίας. Είναι κοινώς γνωστή και ως ασθένεια Χαντιγκόντου καθώς προέρχεται από το χωριό Χαντιγκόντου της επαρχίας Σιμόγκα της πολιτείας Καρνάτακα, όπου παρατηρήθηκε για πρώτη φορά. Αυτή η ασθένεια δεν έχει προς το παρόν κάποια θεραπεία. Φέρει την επιστημονική ονομασία ενδημική οικογενειακή αρθρίτιδα του Μαλνάντ. Από την ημέρα που ανακαλύφθηκε, έχουν χάσει την ζωή τους πάνω από 1000 άτομα και πολλοί άνθρωποι έχουν μείνει ανάπηροι.
Παραπομπές
Κατηγορία:Σπάνιες ασθένειες
Βίκυ Κάβουρα
Η Βίκυ (Βασιλική) Κάβουρα (27 Ιουνίου 1988) είναι Ελληνίδα ηθοποιός & επιχειρηματίας.
Πρώτα Χρόνια
Γεννήθηκε στις 27 Ιουνίου του 1988 στην Σπάρτη όπου πέρασε τα παιδικά της χρόνια. Σε ηλικία 18 ετών εγκαταστάθηκε στην Αθήνα με σκοπό να σπουδάσει υποκριτική ενώ παράλληλα εργαζόταν ως σερβιτόρα, καθηγήτρια pilates και γυμνάστρια. Ξεκίνησε τις σπουδές της στην δραματική σχολή "Θέατρο των Αλλαγών" και αποφοίτησε τρία χρόνια μετά. Η πρώτη της τηλεοπτική εμφάνιση ως ηθοποιός στην τηλεόραση έγινε το 2010 με μικρό ρόλο σε ένα επεισόδιο της σειράς Μίλα Μου Βρώμικα. Την ίδια χρονιά ακολούθησε η συμμετοχή της στην ιστορία "Εγκυμοσύνη" της κοινωνικής σειράς του ALPHA Οικογενειακές ιστορίες.
Τηλεόραση
Το 2011 πήρε τον πρώτο της μεγάλο τηλεοπτικό πρωταγωνιστικό ρόλο. Συγκεκριμένα, μετά από διάφορες οντισιόν, κέρδισε το ρόλο της Έλενας Τσιριγώτη στην κωμική σειρά του ΑΝΤ1, Το αμάρτημα της μητρός μου (σκην. Αλέξανδρου Ρήγα), συμπρωταγωνιστώντας μαζί με τον Αλέξανδρο Αντωνόπουλο, τη Ρένια Λουιζίδου και τον Ορέστη Τζιόβα. . Τη σεζόν 2013-2014 εντάχθηκε στο καστ του τρίτου κύκλου της καθημερινής σειράς του MEGA, «Κλεμμένα Όνειρα» (σκην. Δημήτρη Αρβανίτη), υποδυόμενη τη Σόνια Βέργου.
Την επόμενη σεζόν συνέχισε την συνεργασία της με τον σκηνοθέτη Δημήτρη Αρβανίτη, έχοντας έναν από τους πρωταγωνιστικούς ρόλους στη σειρά «Δικαίωση» στο MEGA παίζοντας μεταξύ άλλων με τους Αλέξανδρο Σταύρου, Νίκη Παλληκαράκη και Κάτια Νικολαΐδου. Το 2017, συνεργάστηκε και πάλι με τον Αρβανίτη, κρατώντας το ρόλο της Σύλβιας στην καθημερινή σειρά του STAR, «AR3NA». Την ίδια χρονιά έκανε και μία guest εμφάνιση στα δύο πρώτα επεισόδια του τέταρτου κύκλου της σειράς του ALPHA, «Το σόι σου».
Το 2018 έλαβε μέρος στον έκτο κύκλο του ελληνικού χορευτικού σόου του ANT1 «Dancing with the Stars» όπου κατέκτησε την 13η θέση. Την ίδια περίοδο έπαιξε μαζί με τον Πέτρο Λαγούτη και τον Δημήτρη Λιακόπουλο σε ένα μία ιστορία της αστυνομικής σειράς του ΑΝΤ1, «Έγκλημα και Πάθος» (σκην. Δημήτρη Αρβανίτη). Το 2019, έκανε μια guest εμφάνιση στην κωμική σειρά του OPEN, «Για πάντα παιδιά» και συμμετείχε ως συμπαρουσιάστρια του Νίκου Κοκλώνη στο εβδομαδιαίο ψυχαγωγικό σόου «It's Show Time» στο ίδιο κανάλι. Από τον Μάρτιο μέχρι τον Ιούλιο του 2020 συμπαρουσίασε και πάλι μαζί με τον Κοκλώνη το μουσικό σόου «Just the 2 Of Us» στο OPEN.
Κινηματογράφος
Έκανε το κινηματογραφικό της ντεμπούτο, το 2015, στο remake της ταινίας «Ο Κλέαρχος, η Μαρίνα και ο κοντός» (σκην. Στράτου Μαρκίδη). Το 2018 είχε έναν από τους πρωταγωνιστικούς ρόλους στην ταινία «The Bachelor 3» (σκην. Γιάννη Παπαδάκου) ενώ το 2020, έπαιξε στην ταινία «Χαλβάη 5-0» (σκην. Μάρκου Σεφερλή).
Θέατρο
Τη σεζόν 2013-2014, έπαιξε στην παράσταση «Λολίτα» στο Θέατρο Άλεκτον. Ακολούθησαν οι παραστάσεις «Ιερή Πόρνη» (2014-2015) στο Θέατρο Αγγέλων Βήμα, «Bam Bam» (2015-2016) στο Θέατρο Χυτήριο, «Πετάει Πετάει» (2016-2017) στο Θέατρο Χυτήριο, «Άντρες έτοιμοι για όλα!» (2017-2018) και «Διπλή Ταρίφα» (2018-2019) στο Θέατρο Αθηνά.
Επιχειρηματικότητα
Το 2021, δημιούργησε την σειρά γυναικείων μαγιό i-crab.
Παραπομπές
Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί τηλεόρασης Κατηγορία:Ελληνίδες ηθοποιοί θεάτρου
Agrius convolvuli
Φωτοθήκη
Κατηγορία:Λεπιδόπτερα Κατηγορία:Πανίδα της Ασίας Κατηγορία:Πανίδα της Μαδαγασκάρης
Μεταφυσιακή χονδροδυσπλασία του Γιάνσεν
Η Μεταφυσιακή χονδροδυσπλασία του Γιάνσεν είναι μια ασθένεια που προκύπτει από την ενεργοποίηση του τύπου 1 του υποδοχέα της παραθυρεοειδούς ορμόνης. Είναι εξαιρετικά σπάνια και από το 2007 έχουν καταγραφεί λιγότερες από 20 περιπτώσεις παγκοσμίως. Υπάρχουν μόνο 2 γνωστές οικογένειες, από το Ντουμπάι και το Τέξας, στις οποίες η ασθένεια μεταδόθηκε από μητέρα σε κόρη (Τέξας) και από μητέρα σε δυο γιους (Ντουμπάι).
Αιτία
Η μεταφυσιακή χονδροδυσπλασία του Γιάνσεν προκαλείται από μια μετάλλαξη στο γονίδιο PTH1R. Οι περισσότερες περιπτώσεις οφείλονται σε μια πηγαία μετάλλαξη. Η κληρονομικότητα είναι κυρίαρχη στην αυτοσωματική αυτή πάθηση.
Διάγνωση
Η αρχική διάγνωση εμφανίζεται συνήθως κατά την βρεφική ηλικία ή την πρώιμη παιδική ηλικία και βασίζεται σε βασικά χαρακτηριστικά και συμπτώματα. Οι ακτινογραφίες μπορεί να αποκαλύψουν την ανώμαλη ανάπτυξη των βολβοειδών άκρων των οστών. Οι εξετάσεις που ανιχνεύουν υπερασβεστουρία και υπερασβεστιαιμία λειτουργούν βοηθητικά στις εξετάσεις.
Όνομα
Πήρε το όνομά της από τον Μουρκ Γιάνσεν (1867-1935), έναν Ολλανδό ορθοπαιδικό χειρουργό.
Παραπομπές
Κατηγορία:Σπάνιες ασθένειες
Κάτω από τον ήλιο
Το Κάτω από τον ήλιο (πρωτότυπος τίλτος:A Bigger Splash) είναι ψυχολογική δραματική ταινία του 2015 σε σκηνοθεσία της Luca Guadagnino και σεναριογράφησε ο Alain Page και ο David Kajganich. Βασισμένο χαλαρά στη ταινία του Jacques Deray(1969)  La Piscine,πήρε το όνομά του από τον πίνακα του David Hockney.
Πρωταγωνιστούν οι Tilda Swinton, Matthias Schoenaerts, Ralph Fiennes και Dakota Johnson. Είναι η δεύτερη ταινία στην στην αυτογραφική τριλογία του Guadagnino, μετά το I Am Love (2009) και πριν το το Call Me by Your Name (2017). ήταν υποψήφια για το βραβείο Χρυσό Λιοντάρι στο 72ο Διεθνές Φεστιβάλ Κινηματογράφου της Βενετίας.
Υπόθεση
Σε μια απομονωμένη βίλα στο μικρό ιταλικό νησί Παντελλερία, η παγκοσμίου φήμης τραγουδίστρια ροκ Marianne Lane βρίσκεται σε διακοπές με τον εραστή της Πωλ που είναι σκηνοθέτης. Αυτή αναρρώνει από τη χειρουργική επέμβαση και έχει χάσει τη φωνή της, επικοινωνώντας μόνο με νοήματα και, περιστασιακά, ψίθυρους. Αυτός βρίσκεται σε ανάρρωση από τοξικομανία και απόπειρα αυτοκτονίας Κανένας τους δεν μιλά ιταλικά και η μοναξιά τους διακόπτεται από ένα αεροπλάνο από τη Ρώμη, που φέρνει ανεπιθύμητους επισκέπτες.
Ο Χάρι είναι ένας εξωστρεφής παραγωγός μουσικής που υπήρξε ο εραστής της Μαριάνης έως ότου την παρέδωσε στο τότε προστατευόμενό του, τον Πολ. Μαζί του είναι η Πηνελόπη (Πέν), μια προηγουμένως άγνωστη κόρη του, που λέει ότι είναι 22 ετών. Μετακομίζοντας στη βίλα, ο Χάρι αρχίζει να καλεί φίλους γύρω σαν να ήταν το σπίτι του και να μεταφέρει όλους σε διάφορα αξιοθέατα και πανηγύρια. Ο αλαζονικός του τρόπος κάνει την Πεν να βαρεθεί και ενοχλεί τον Πώλ, αλλά η Μαριάννα αρχίζει να πέφτει ξανά στη γοητεία του.Ωστόσο, όταν ο Χάρι και η Μαριάν αρχίζουν να ερωτοτροπούν όντας μόνοι τους, η Μαριάν σταματά τον Χάρι. Του λέει ότι τον αγαπά, αλλά ότι δεν μπορεί να είναι μαζί του και ότι είναι μαζί με τον Πωλ. Η υπόκωφη Πεν προκαλεί τον δυστυχισμένο Πωλ και γίνεται αντιληπτό ότι υπέκυψε στις προτάσεις της. (συνεχίζεται)
Παραπομπές
Κατηγορία:Ταινίες του 2015
Αντώνης Βασιλείου
Ο Αντώνης Βασιλείου είναι Ελληνοκύπριος πολιτικός και ιατρός. Διετέλεσε Υπουργός Εργασίας και Κοινωνικών Ασφαλίσεων της Κύπρου.
Βιογραφικά στοιχεία
Το 1972 μετέβη στη Νέα Ζηλανδία για μετεκπαίδευση, με υποτροφία του Παγκόσμιου Οργανισμού Υγείας. Επέστρεψε στην Κύπρο και εργάστηκε σαν κυβερνητικός ιατρός έως το 1977. Την περίοδο 1997-2003 εργάστηκε σαν ιδιωτικός ιατρός.
Διετέλεσε πρόεδρος του Παγκύπριου Ιατρικού Συλλόγου για τέσσερις συνεχείς θητείες. Εξελέγη επίσης για τέσσερις συνεχείς θητείες Πρόεδρος της Παγκύπριας Μαιευτικής - Γυναικολογικής Εταιρείας. Επιπλέον, διετέλεσε μέλος της Αρχής Ραδιοτηλεόρασης Κύπρου και της Επιτροπής Αξιολόγησης του Υπουργείου Παιδείας και Πολιτισμού για τα Αριστεία Γραμμάτων, Τεχνών και Επιστημών.
Πολιτική διαδρομή
Στις 9 Ιουνίου 2006 διορίστηκε Υπουργός Εργασίας και Κοινωνικών Ασφαλίσεων στην Κυβέρνηση Τάσσου Παπαδόπουλου. Παρέμεινε στη θέση αυτή μέχρι τις 29 Φεβρουαρίου 2008.
Πηγές
Κατηγορία:Υπουργοί Εργασίας και Κοινωνικών Ασφαλίσεων (Κύπρος, 1960-2014) Κατηγορία:Κύπριοι ιατροί Κατηγορία:Κυβέρνηση Τάσσου Παπαδόπουλου 2003
Καίλιος λόφος
Ο Καίλιος λόφος, λατιν. collis Caelius, είναι ένας από τους Επτά λόφους της Ρώμης. Ο 3ος βασιλιάς της Ρώμης Τούλους Χοστίλιους με τη βία μετεγκατέστησε όλο τον πληθυσμό της Άλμπα Λόνγκα στον Καίλιο λόφο. Σύμφωνα με την παράδοση που αφηγείται ο Τίτος Λίβιος, ο λόφος έλαβε το όνομά του από τον Ετρούσκο Καίλιο Βιμπέννα, επειδή ίδρυσε οικισμό εκεί ή επειδή ο φίλος του Σέρβιους Τούλιους, 6ος βασιλιάς της Ρώμης, ήθελε να τον τιμήσει μετά τον θάνατό του.
Στη Δημοκρατική περίοδο ο Καίλιος λόφος ήταν μία σύγχρονη περιοχή οίκησης και τοποθεσία πλούσιων οικιών. Η αρχαιολογική σκαπάνη κάτω από τις Θέρμες του Καρακάλλα ανακάλυψε τα υπολείμματα πολυτελών βιλών με τοιχογραφίες και ψηφιδωτά. Ο Καίλιος είναι η θέση της βασιλικής του Σάντι Τζοβάννι ε Πάολο και της αρχαίας βασιλικής του Σάντο Στέφανο Ροτόνντο, γνωστής για το κεντρικό, κυκλικό σχέδιό της. Μία σημαντική έκταση του λόφου καταλαμβάνεται από τη Βίλλα Τσελιμοντάνα και τους κήπους της.
Εξωτερικοί σύνδεσμοι
Κατηγορία:Τοπογραφία της Ρώμης Κατηγορία:Άλμπα Λόνγκα
Arcadia Lost
Το Arcadia Lost είναι αμερικανική δραματική ταινία του 2010 σε σκηνοθεσία του Φαίδων Παπαμιχαήλ και πρωταγωνιστές τους Χέιλι Μπένετ, Κάρτερ Τζένκινς και Νικ Νόλτε. Η ταινία λαμβάνει χώρα και γυρίστηκε στην Ελλάδα. Συγκεκριμένα γυρίστηκε στο χωριό Πούλιθρα, στη δημοτική ενότητα Λεωνιδίου, στο δήμο Νότιας Κυνουρίας, στην περιφερειακή ενότητα Αρκαδίας.
Η Πούλιθρα είναι ένας παραδοσιακός οικισμός. Είναι ένα από τα τελευταία ήσυχα, παραλιακά χωριά με παραδοσιακά πέτρινα σπίτια.
Υπόθεση
Μετά από αυτοκινητιστικό ατύχημα, δύο έφηβοι αφήνονται απομονωμένοι στην αγροτική Ελλάδα. Η Σάρλοτ έχει μια βαθιά επιθυμία να βρει σύνδεση, αλλά κρύβεται πίσω από μια ανόητη διάθεση και τη νέα σεξουαλική της δύναμη. Ο Σάι, ο πρόσφατος ετεροθαλής αδερφός της, είναι εσωστρεφής, κρύβεται πίσω από την κάμερα και την καυστική εξυπνάδα. Καθώς οι δύο περιπλανιούνται στους χωμάτινους δρόμους και την εκπληκτική ομορφιά της Ελλάδας, συναντούν το Μπένερζι, έναν απόδημο Αμερικανό. Χωρίς άλλη εναλλακτική λύση, τον δέχονται απρόθυμα ως οδηγό τους.
Οι τρεις ξεκινούν ένα περιπετειώδες ταξίδι προς τα μυστικιστικά νερά στο ιερό Όρος Πάρνωνα. Το ταξίδι τους τους οδηγεί σε ένα τοπίο τόσο αρχαίο όσο και σύγχρονο. Τα γεγονότα τους αναγκάζουν να αντιμετωπίσουν την αλήθεια του παρελθόντος τους και την τρομακτική, όμορφη πραγματικότητα του παρόντος.
Εξωτερικοί σύνδεσμοι
Κατηγορία:Ταινίες του 2010 Κατηγορία:Αγγλόφωνες ταινίες Κατηγορία:Αμερικανικές ταινίες Κατηγορία:Αμερικανικές δραματικές ταινίες Κατηγορία:Νομός Αρκαδίας Κατηγορία:Ταινίες γυρισμένες στην Ελλάδα
Τιζανιδίνη
Οι κοινές της παρενέργειες περιλαμβάνουν την ξηροστομία, την υπνηλία, την αδυναμία και την ζάλη. Στις σοβαρές της παρενέργειες μπορεί να περιλαμβάνεται η χαμηλή πίεση του αίματος, τα προβλήματα στο συκώτι, η ψύχωση, και ο σύνδρομος παρατεταμένου QT. Δεν είναι σαφές αν η χρήση του κατά την εγκυμοσύνη και τον θηλασμό είναι ασφαλής. Είναι αγωνιστής αδρενεργικών υποδοχέων άλφα-2 και ο τρόπος λειτουργίας του δεν είναι σαφής.
Η τιζανιδίνη εγκρίθηκε για ιατρική χρήση στις Ηνωμένες Πολιτείες το 1996. Είναι διαθέσιμη ως γενόσημο φάρμακο. Το 2017, ήταν το 89ο πιο συνταγογραφούμενο φάρμακα στις Ηνωμένες Πολιτείες, με περισσότερα από εννέα εκατομμύρια συνταγές.
Ιατρικές χρήσεις
Η τιζανιδίνη έχει βρεθεί να είναι εξίσου αποτελεσματική όπως και άλλα αντισπασμωδικά φάρμακα. Είναι πιο ανεκτική από την βακλοφαίνη και την διαζεπάμη.
Παρενέργειες
Οι παρενέργειες που μπορούν να προκληθούν από την χορήγηση τιζανιδίνης είναι οι παρακάτω: ζάλη, υπνηλία, αδυναμία, νευρικότητα, ψευδαισθήσεις, κατάθλιψη, εμετός, ξηροστομία, δυσκοιλιότητα, διάρροια, πόνος στο στομάχι, καούρα, αυξημένη μυϊκοί σπασμοί, πόνος στην πλάτη, εξάνθημα, εφίδρωση, μυρμήγκιασμα στα χέρια και στα πόδια.
Αλληλεπιδράσεις
Η ταυτόχρονη χρήση τιζανιδίνης και μέτριων ή ισχυρών αναστολέων CYP1A2 (όπως είναι η ζιλευτόνη, ορισμένα αντιαρρυθμικά (αμιοδαρόνη, μεξιλετίνη, προπαφαινόνη, βεραπαμίλη), σιμετιδίνης, φαμοτιδίνης, ακυκλοβίρης, τικλοπιδίνης και αντισυλληπτικών χαπιών που χορηγούνται με πόση) αντενδείκνυται. Η ταυτόχρονη χρήση της τιζανιδίνης με φλουβοξαμίνη, έναν ισχυρό αναστολέα CYP1A2 στον άνθρωπο, οδήγησε σε πολλαπλασιασμό του ολοκληρώματος της τιζανιδίνης κατά 33 φορές. Για το λόγο αυτό, τόσο η φλουβοξαμίνη όσο και η τιζανιδίνη δεν πρέπει να λαμβάνονται ταυτόχρονα. Τα αντιβιοτικά φθοροκινολόνης όπως η μοξιφλοξασίνη, η λεβοφλοξασίνη, και η σιπροφλοξασίνη θα πρέπει επίσης να αποφεύγεται λόγω μιας αυξημένης συγκέντρωσης ορού της τιζανιδίνης όταν χορηγείται ταυτόχρονα. Η τιζανιδίνη έχει τη δυνατότητα να αλληλεπιδρά με άλλα κατασταλτικά του κεντρικού νευρικού συστήματος. Το αλκοόλ θα πρέπει να αποφεύγεται, καθώς μπορεί να αναστατώσει το στομάχι. Η κατασταλτική δράση της τιζανιδίνης και του αλκοόλ στο ΚΝΣ είναι προσθετικές. Προσοχή με τις ακόλουθες αλληλεπιδράσεις:
Οδός χορήγησης
Η τιζανιδίνη είναι διαθέσιμη στις μορφές δισκίων και κάψουλας. Οι κάψουλες μπορούν να ανοιχθούν και να σκορπιστούν στην τροφή. Ωστόσο, αυτό μπορεί να αλλάξει την απορρόφηση του φαρμάκου σε σύγκριση με την απορρόφηση που υπάρχει από την λήψη ολόκληρης της κάψουλας.
Χημεία
Έχει όγκο κατανομής 2.4 λίτρων ανά κιλό μετά από ενδοφλέβια χορήγηση.
Εξωτερικοί σύνδεσμοι
Κατηγορία:Οργανικές ενώσεις χλωρίου Κατηγορία:Μυοχαλαρωτικά
Κελεμπάκ
Παραπομπές
Κατηγορία:Κατοικημένες περιοχές στην Επαρχία Κούμπα
Αγία Ρουμέλη Χανίων
Η Αγία Ρουμέλη είναι χωριό και έδρα ομώνυμης κοινότητας του δήμου Σφακίων στην περιφερειακή ενότητα Χανίων της Κρήτης, σύμφωνα με το πρόγραμμα Καλλικράτης. Πριν το πρόγραμμα Καλλικράτης και το σχέδιο Καποδίστριας, ανήκε στην επαρχία Σφακίων του νομού Χανίων, στο γεωγραφικό διαμέρισμα Κρήτης.
Γεωγραφία
Η Αγία Ρουμέλη είναι παραθαλάσσιο χωριό στο νότιο τμήμα του νομού Χανίων, σχεδόν στη μέση της απόστασης από το ανατολικό μέχρι το δυτικό άκρο του. Βρίσκεται στην έξοδο του περίφημου Φαραγγιού της Σαμαριάς, στον μυχό του ομωνύμου όρμου στο Λιβυκό Πέλαγος και σε μέσο σταθμικό υψόμετρο 40. Είναι απομονωμένη οδικά από την υπόλοιπη Κρήτη και η επικοινωνία πραγματοποιείται μέσω θαλάσσης. Η τοπική κοινότητα είναι χαρακτηρισμένη ως αγροτικός ορεινός οικισμός με έκταση 94,617 χμ² (2011).
Κοινότητα Αγίας Ρουμέλης
Εκτός από την έδρα της, η Κοινότητα Αγίας Ρουμέλης περιλαμβάνει και τον οικισμό Παλαιά Αγία Ρουμέλη. Συνολικά η κοινότητα έχει 57 κατοίκους.
Πληθυσμός
(σε παρένθεση ο πληθυσμός της κοινότητας)
Κοινοτάρχες Αγίας Ρουμέλης
Η Κοινότητα εκπροσωπείται από τον Πρόεδρο κ. Ιωάννη Τζατζιμάκη.
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Αγίας Ρουμέλης.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 και προσαρτήθηκε στην κοινότητα Αγίου Ιωάννου του νομού Ρεθύμνης. Το ίδιο έτος, μερικούς μήνες αργότερα, προσαρτήθηκε στον νομό Χανίων. Με το ΦΕΚ 29Α - 24/01/1926 αποσπάστηκε από την κοινότητα Αγίου Ιωάννου και ορίστηκε έδρα της κοινότητας Αγίας Ρουμέλης. Με το ΦΕΚ 244Α - 04/12/1997 αποσπάστηκε από την κοινότητα Αγίας Ρουμέλης και προσαρτήθηκε στον δήμο Σφακίων.
Αρχαιότητα
Η Αγία Ρουμέλη και, συγκεκριμένα, η έξοδος του φαραγγιού ταυτίζεται με τη θέση της αρχαίας πόλης Τάρρας (Cornelius, Creta Sacra, I, 119), που υπήρξε θρησκευτικο κέντρο των Δωριέων. Το 1959 διενεργήθηκαν ανασκαφές από την Γκλάντις Ουάινμπεργκ (Gladys Weinberg) που έφεραν στο φως σημαντικά ευρήματα: τάφο του 5ου αιώνα π.Χ. με σκελετό γυναίκας που φορούσε αργυρά κοσμήματα, τάφους του 4ου αιώνα π.Χ. όπως και νεκροταφείο των μεταγενέστερων χρόνων (5ος μ.Χ. αιώνα). Επίσης, λείψανα κτηρίων της ελληνορρρωμαϊκής εποχής και τμήμα οχυρωματικού περιβόλου από διπλό τείχος με τετράγωνους και στρογγυλούς πύργους. Από θραύσματα που βρέθηκαν, στην περιοχή πρέπει να λειτουργούσαν εργαστήρια κατεργασίας γυαλιού. Τμήματα οικοδομήματος από μεγάλους πελεκητούς λίθους, πιθανόν ανήκαν σε κρηπίδα ναού αφιερωμένο στον Ταρραίο Απόλλωνα. Η πόλη εγκαταλείφθηκε γύρω στον 6ο μ.Χ. αιώνα.
Ενετοκρατία-Τουρκοκρατία
Κατά τη δεύτερη βυζαντινή περίοδο της Κρήτης (961-1204), η περιοχή ανήκε στους Σκορδίληδες. Σε ενετικές πηγές (Barozzi, 16ος αιώνας), πρωτοεμφανίζεται η ονομασία Santa Rumeli. Αργότερα, λειτούργησαν εδώ ναυπηγεία, όπου ναυπηγούσαν τα πλοία τους οι Σφακιανοί, στο δε φαράγγι της Σαμαριάς κατέφυγαν πολλάκις οι κάτοικοι της περιοχής για να σωθούν από τους Τούρκους (1769, 1821, 1824).
Νεότεροι χρόνοι
Στην Αγία Ρουμέλη εγκαταστάθηκε τον Σεπτέμβριο του 1866 η Επαναστατική Συνέλευση Κρήτης, με την πρόθεση να οριστεί εκεί η έδρα της Επανάστασης. Κατόπιν, όμως, κατάληψης του χωριού από τους Τούρκους και μετά την εκλογή της 27μελούς επαναστατικής κυβέρνησης Κρήτης, το σχέδιο εγκαταλείφθηκε. Η Αγία Ρουμέλη επανακαταλήφθηκε αργότερα (Ιανουάριος 1867) από Κρήτες αγωνιστές, οι οποίοι αιφνιδίασαν τον Μουσταφά Πασά και προξένησαν μεγάλες απώλειες στον στρατό του. Τον Αύγουστο του 1867 το θρυλικό πλοίο «Αρκάδι» που μετέφερε πολεμοφόδια για τους επαναστάτες, κυνηγημένο και χτυπημένο από τους Τούρκους, προσάραξε στις ακτές της Αγίας Ρουμέλης. Τέλος, τον Δεκέμβριο του 1867 το χωριό εγκαταλείφθηκε εκ νέου μετά από επίθεση τριών τουρκικών πλοίων. Οι τελευταίοι επαναστάτες κατέθεσαν τα όπλα, το 1869, στο φαράγγι. Τον Μάιο του 1941, από την Αγία Ρουμέλη απέπλευσε ο Βασιλιάς Γεώργιος και η κυβέρνηση Τσουδερού για τη Μέση Ανατολή. Τέλος, το 1943 και 1944, αντάρτες έδωσαν μάχες εναντίον των στρατευμάτων Κατοχής.
Αξιοθέατα
Η Αγία Ρουμέλη είναι γνωστή, κυρίως, ως το σημείο εξόδου του Φαραγγιού της Σαμαριάς. Οι περιπατητές διαμένουν στο χωριό και, από εδώ, αναχωρούν ακτοπλοϊκώς για να επιστρέψουν στον αρχικό τους προορισμό.
Πηγές
Κατηγορία:Χωριά του νομού Χανίων Κατηγορία:Σφακιά
Πσόγκλαβ
thumb|220px|Ο Πσόγκλαβ Ο Πσόγκλαβ (σερβικά: Псоглав / Psoglav, κυριολεκτικά «κυνοκέφαλος») είναι ένα δαιμονικό μυθικό πλάσμα στη σλαβική μυθολογία· η πίστη για αυτό υπήρχε σε σημεία της Βοσνίας και του Μαυροβουνίου. Ο Πσόγκλαβ περιγράφηκε ότι έχει ανθρώπινο σώμα με πόδια αλόγου και κεφάλι σκύλου με σιδερένια δόντια και ένα μόνο μάτι στο μέτωπο.
Οι Πσόγκλαβ περιγράφηκαν ότι ζουν σε σπηλιές ή σε σκοτεινό έδαφος που έχει άφθονους πολύτιμους λίθους, αλλά είναι ανήλιο. Ασκούν ανθρωποφαγία, ή ακόμα και ξεθάβουν πτώματα από τάφους για να τα φάνε. Στην κροατική γλώσσα, ο όρος είναι Πσόγκλαβατς (Psoglavac). Υπάρχουν πολυάριθμοι μύθοι γι' αυτούς, ιδίως στη χερσόνησο της Ίστριας στην Κροατία.
Παραπομπές
Κατηγορία:Λαϊκή παράδοση της Σερβίας
Βιμινάλιος λόφος
Ο Βιμινάλιος ή Ουιμινάλιος λόφος, λτιν. collis Viminalis είναι ο μικρότερος από τους επτά λόφους της Ρώμης. Είναι ένα άκρο σαν δάκτυλο, που "δείχνει" προς την κατεύθυνση του κέντρου της Ρώμης, μεταξύ του Κυριναλίου βορειοδυτικά και του Εσκουιλίνου λόφου στα νοτιοανατολικά του.
Είναι η θέση του Θεάτρου της Όπερας και ο Τερματικός Σταθμός των Σιδηροδρόμων. Στην κορυφή του Βιμινάλιου λόφου είναι το ανάκτορο του Βιμιναλίου, που στεγάζει το αρχηγείο του Υπουργείου των Εσωτερικών, έτσι ο όρος Ιλ Βιμινάλε σημαίνει το Υπουργείο των Εσωτερικών.
Σύμφωνα με τον Τίτο Λίβιο ο λόφος έγινε πρώτα μέρος της πόλης της Ρώμης μαζί με τον Κυρινάλιο κατά τη βασιλεία του Σέρβιους Τούλιους, έκτου βασιλιά της Ρώμης, τον 6ο αι. π.Χ.
Εξωτερικοί σύνδεσμοι
Κατηγορία:Τοπογραφία της Ρώμης
Διονύσης Σπετσαρίας
Αγωνίστηκε στον Παναθηναϊκό από το 1960 μέχρι το 1965 στην Α' Εθνική, αποτελώντας μέλος της αήττητης ομάδας του 1964. Στην συνέχεια, μεταπήδησε στην Προοδευτική, με την οποία συνέδεσε το όνομά του. Με την Προοδευτική αγωνίστηκε στην Α' και Β' Εθνική, μέχρι το 1975, όπου σταμάτησε την ποδοσφαιρική του καριέρα. Συνολικά στην δεκαετή παρουσία του με τη φανέλα της Προοδευτικής, πέτυχε 67 τέρματα, αποτελώντας έναν από τους ποδοσφαιριστές με τα περισσότερα τέρματα στην ιστορία του συλλόγου.
Με το τέλος της ποδοσφαιρικής του σταδιοδρομίας ασχολήθηκε με την προπονητική και εργάστηκε σε αρκετούς συλλόγους, όπως μεταξύ άλλων ο Πανερυθραϊκός κ.α. Σήμερα αποτελεί μέλος του Συλλόγου Βετεράνων Ποδοσφαιριστών Προοδευτικής, στον οποίο έχει αποτελέσει διοικητικό στέλεχος και προπονητής.
Παραπομπές
Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Προοδευτικής
Βασίλειος Εξαμιλίτης
Ο Βασίλειος Εξαμιλίτης (έδρασε το 956) ήταν Βυζαντινός στρατιωτικός ηγέτης ο οποίος συνέτριψε τον ναυτικό στόλο της Ταρσού το 956.
Βιογραφία
Καθώς το ψευδώνυμό του καταδεικνύει, καταγόταν από το Εξαμίλιον της Ανατολικής Θράκης.
Προς το 955 ήταν πατρίκιος και στρατιωτικός κυβερνήτης (στρατηγός) του ναυτικού Θέματος Κιβυρραιωτών. Από τους Συνεχιστές του Θεοφάνη αναφέρεται πως ήταν νεαρής ηλικίας, αν και έμπειρος και ικανός στρατιωτικός διοικητής. Από τα τέλη του 9ου αιώνα, ο στόλος του συνοριακού εμιράτου της Ταρσού στην Κιλικία αποτελούσε σημαντικό κίνδυνο για το Βυζάντιο. Την εποχή του Εξαμιλίτη, η πόλη της Ταρσού είχε τεθεί υπό τον έλεγχο του Χαμδανίδη εμίρη του Χαλεπίου, Σαΐφ αλ-Ντάουλα. Παρά το γεγονός ότι διέθετε μικρότερο αριθμό πλοίων, ο Εξαμιλίτης οδήγησε τον στόλο του εναντίον των Ταρσιτών, καταποντίζοντας αριθμό εκ των πλοίων τους χάρη στο υγρό πυρ - γεγονός το οποίο πιθανώς να καταδεικνύει πως οι δυνάμεις του είχαν ενισχυθεί με πλοία προερχόμενα από τον κεντρικό αυτοκρατορικό στόλο - και προκαλώντας τους σημαντικές απώλειες σε νεκρούς και αιχμαλώτους. Σύμφωνα με τον Μουσουλμάνο ιστορικό Ιμπν αλ-Αθίρ, η συγκεκριμένη δράση έλαβε χώρα τον Σεπτέμβριο/Οκτώβριο του 956, ενώ οι νεκροί από την πλευρά των Ταρσιτών έφτασαν τους 1.800.
Η συγκεκριμένη νίκη ήταν ύψιστης σημασίας για το Βυζάντιο, καθώς κατέστρεψε τον στόλο των Ταρσιτών και άνοιξε για τον δρόμο για την πραγματοποίηση της εκστρατείας η οποία οδήγησε στην ανακατάληψη της Κρήτης, υπό τον Νικηφόρο Φωκά, το 960-961.
Πηγές
Κατηγορία:Βυζαντινοί ναύαρχοι Κατηγορία:Κυβερνήτες του Θέματος Κιβυρραιωτών Κατηγορία:Βυζαντινά πρόσωπα των Αραβοβυζαντινών Πολέμων Κατηγορία:Βυζαντινοί Πατρίκιοι Κατηγορία:Βυζαντινοί του 10ου αιώνα